Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2024.gada 5. marta sēdē

**Atklāts konkurss**

**“Sabiedriskā transporta riepu piegāde”**

Identifikācijas Nr. RS/2024/17

**NOLIKUMS**

**Rīga**

**2024**

1. **VISPĀRĪGĀ INFORMĀCIJA**
2. **Iepirkuma priekšmets, iepirkuma procedūras veids**
	1. Iepirkuma priekšmets – Sabiedriskā transporta riepu piegāde.
	2. Iepirkuma CPV kods: [34352000-9](https://info.iub.gov.lv/cpv/parent/3474/clasif/main/) (Riepas lielas noslodzes transportlīdzekļiem).
	3. Iepirkuma procedūras veids – atklāts konkurss saskaņā ar Sabiedrisko pakalpojumu sniedzēju iepirkumu likumu.
	4. Iepirkuma paredzamā kopējā līguma cena: 2 046 059 EUR bez PVN.
3. **Iepirkuma identifikācijas numurs:** Iepirkuma identifikācijas numurs - RS/2024/17.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tel. +371 67104791, mob.t. 28366242, e-pasts – Alena.kamisarova@rigassatiksme.lv.

1. **Paziņojums par līgumu**

Paziņojums par līgumu tiek publicēts Iepirkumu uzraudzības tīmekļvietnē [www.iub.gov.lv](http://www.iub.gov.lv) un Eiropas Savienības oficiālajā vēstnesī.

1. **Piedāvājumu iesniegšanas un atvēršanas vieta, datums, laiks un kārtība**
	1. Piedāvājumi atklātā konkursā ir iesniedzami tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem atklāta konkursa nolikuma prasībām.
	2. Piedāvājumu iesniegšanas termiņš ir **līdz 2024. gada 8. aprīļa plkst. 10.00**.
	3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Piedāvājuma grozījumi vai atsaukums jāiesniedz tikai elektroniski, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo Elektronisko iepirkumu sistēmas e-konkursu apakšsistēmu.
	4. Iepirkuma komisija atver iesniegtos piedāvājumus pēc piedāvājumu iesniegšanas termiņa beigām – **2024. gada 8. aprīlī plkst. 15.00**.
	5. Piedāvājumu atvēršana notiek, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
2. **Piedāvājuma nodrošinājums**
	1. Piedāvājuma nodrošinājums dalībai tiek noteikts **20 000,00** EUR (divdesmit tūkstoši *euro* un 00 centi). Piedāvājuma nodrošinājums, jāiesniedz kā viens no zemāk minētajiem variantiem:
		1. bankas garantija (paraugs nolikuma pielikumā Nr.1) par nodrošinājuma summas izmaksāšanu par labu Pasūtītājam, ja iestājas nolikuma 7.5.punktā minētie apstākļi. Piedāvājuma nodrošinājumam ir jābūt spēkā no nolikuma 6.4.punktā minētās piedāvājuma atvēršanas dienas līdz nolikuma 7.4.punktā noteiktajam termiņam.
		2. apdrošināšanas polise, kurā obligāti jābūt iekļautiem šādiem nosacījumiem:
			1. apdrošinātājs apņemas samaksāt piedāvājuma nodrošinājuma apmēram atbilstošu naudas summu 5 (piecu) darba dienu laikā pēc attiecīgas prasības no Pasūtītāja saņemšanas nolikuma 7.5.punktā norādītajos gadījumos. Pasūtītājam nav nepieciešams pierādīt vai dot pamatojumu, vai iemeslus savai prasībai, un pretendentam nav tiesību apspriest šo prasību;
			2. apdrošināšanas polise ir spēkā līdz nolikuma 7.4.punktā norādītajam termiņam;
			3. nav noteikts pašrisks piedāvājuma nodrošinājuma summas izmaksas Pasūtītājam gadījumā;
			4. apdrošinātājs apliecina, ka pretendents ir veicis apdrošināšanas prēmijas samaksu pilnā apmērā. Ja apdrošināšanas polisē šāds apliecinājums nav iekļauts, pretendentam kopā ar polisi jāiesniedz dokuments, kas apliecina apdrošināšanas prēmijas samaksu pilnā apmērā (bankas vai apdrošināšanas polises izdevēja apliecinājums par prēmijas samaksu pilnā apmērā vai apdrošināšanas polises izdevēja apliecinājums par polises spēkā esamību);
		3. bankas apliecinājums par naudas iemaksu RP SIA “Rīgas satiksme” kontā Nr. LV56PARX0006048641565, maksājuma uzdevumā norādot “Piedāvājuma nodrošinājums atklātam konkursam “Sabiedriskā transporta riepu piegāde”, identifikācijas Nr. RS/2024/17;
	2. Ja pretendents izvēlējies iesniegt piedāvājuma nodrošinājumu nolikuma 7.1.1. vai 7.1.2.punktā norādītajā veidā, tad piedāvājuma nodrošinājums Elektronisko iepirkumu sistēmas e-konkursu apakšsistēmā iesniedzams kā e-dokuments ar drošu elektronisko parakstu un laika zīmogu.
	3. Ja pretendents ir vairāku personu apvienība, tad nolikuma 7.1.punkta prasībām atbilstošu piedāvājuma nodrošinājumu var iesniegt viens vai vairāki apvienības dalībnieki ar nosacījumu, ka kopējai apvienības nodrošinājumu summai jāatbilst nolikuma 7.1.punktā paredzētajam apmēram.
	4. Piedāvājuma nodrošinājumam ir jābūt spēkā līdz īsākajam no šādiem termiņiem:
* **6 (sešus) mēnešus**, skaitot no nolikuma 6.4.punktā minētās piedāvājumu atvēršanas dienas;
* līdz iepirkuma līguma noslēgšanai.
	1. Nodrošinājuma devējs (banka, apdrošinātājs) izmaksā Pasūtītājam vai Pasūtītājs ietur pretendenta iemaksāto piedāvājuma nodrošinājuma summu, ja pretendents atsauc savu piedāvājumu laikā, kamēr ir spēkā piedāvājuma nodrošinājums, vai ja saskaņā ar piedāvājumu izvēles kritēriju izraudzītais pretendents nenoslēdz līgumu nolikuma 30.punktā noteiktajā termiņā.

**II PIEDĀVĀJUMU NOFORMĒŠANAS, IESNIEGŠANAS KĀRTĪBA, INFORMĀCIJAS APMAIŅA**

1. Prasības attiecībā uz piedāvājuma noformējumu un iesniegšanu:
	1. Atklāta konkursa piedāvājums jāiesniedz elektroniski Elektronisko iepirkumu sistēmas e-konkursu apakšsistēmā (turpmāk - Apakšsistēma), ievērojot šādas pretendenta izvēles iespējas:
		1. Apakšsistēmas piedāvātos rīkus, aizpildot minētās sistēmas Apakšsistēmā konkursa sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus Apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. Sagatavojot piedāvājumu, pretendents ievēro, ka:
		1. Piedāvājuma dokumenti jāpievieno tam paredzētajā konkursa profila sadaļā;
		2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektroniskās iepirkumu sistēmas piedāvāto elektronisko parakstu.
	3. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (~u) pārstāvības (paraksta) tiesības.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas Apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jānodrošina iesniegtā piedāvājuma atšifrēšana.
	5. Piedāvājuma dokumenti sastāv no pieteikuma (paraugs nolikuma 2.pielikumā) pretendenta atlases dokumentiem un pretendenta piedāvājuma (tehniskais un finanšu piedāvājums).
	6. Pretendenti piedāvājuma dokumentus sagatavo atbilstoši atklāta konkursa nolikumā izvirzītajām prasībām.
	7. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 6.septembra noteikumiem Nr.558 „Dokumentu izstrādāšanas un noformēšanas kārtība”.
	8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
	9. Pretendents sedz visas izmaksas, kas saistītas ar piedāvājuma sagatavošanu un iesniegšanu Pasūtītājam.
	10. Piedāvājuma variantu iesniegšanu Pasūtītājs nepieļauj.
2. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski.
	2. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem un tehnisko vai finanšu piedāvājumu, kā arī pieprasīt pretendentam uzrādīt iesniegto dokumentu kopiju oriģinālus.
	3. Ieinteresētie piegādātāji var saņemt iepirkuma procedūras dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
	4. Iepirkuma komisija pēc iespējamā pretendenta rakstveida pieprasījuma, ja šis pieprasījums saņemts laikus, sagatavo papildus informāciju par konkursa nolikumu un 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, nosūta šo informāciju iespējamam pretendentam, kurš pieprasījis informāciju. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).
	5. Iepirkuma komisija var izdarīt grozījumus konkursa nolikumā, par tiem nosūtot paziņojumus Iepirkumu uzraudzības birojam. Ne vēlāk kā vienu dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai, informācija par grozījumiem tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. Iepirkuma priekšmets ir jaunu sabiedriskā transporta (autobusu un trolejbusu) riepu (turpmāk – Prece) piegāde atbilstoši atklāta konkursa nolikuma prasībām, saskaņā ar Pielikumā pievienoto Tehnisko specifikāciju (3.pielikums) un iepirkuma līguma projektu (5.pielikums).
	2. Sabiedrisko transportlīdzekļu riepu kvalitātei jāatbilst tehniskās specifikācijas prasībām, ko apstiprina izgatavotājrūpnīcas kvalitātes sertifikāts, kuru piegādātājam būs jāiesniedz vienlaicīgi ar katru piegādāto preču partiju. Riepām jāatbilst Ministru kabineta 2017.gada 30.maija noteikumiem Nr.295 “Noteikumi par transportlīdzekļu valsts tehnisko apskati un tehnisko kontroli uz ceļiem”.
	3. Preces izmēri, orientējošais apjoms un tehniskās prasības ir norādītas Tehniskajā specifikācijā (3.pielikums).
	4. Piegādes kārtība un termiņi – Prece jāpiegādā saskaņā ar Tehniskajā specifikācijā (3.pielikums) un Iepirkuma līguma projektā (5.pielikums) norādīto kārtību un termiņiem.
	5. Jaunas Preces piegādes termiņš – 10 (desmit) darba dienu laikā pēc Pasūtītāja pilnvarotās personas pasūtījuma nosūtīšanas e-pastā dienas.
	6. Iepirkuma līguma termiņš – 4 (četri) gadi no līguma noslēgšanas brīža.
	7. Preces piegādes vieta – pasūtītāja pilnvarotās personas pasūtījumā norādītajā vietā Rīgas pilsētā.

**IV PRETENDENTU ATLASES PRASĪBAS**

1. **Pretendentu izslēgšanas noteikumi**
	1. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta otrajā daļā noteiktajiem gadījumiem.
	2. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	3. Pretendentu izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48.pantā noteiktajā kārtībā.
2. **Prasības attiecībā uz pretendenta saimniecisko un finansiāli stāvokli**
	1. Pretendentam ir stabili finanšu un saimnieciskās darbības rādītāji, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā apstiprinātā un revidenta revidētā (pārbaudītā) gada pārskata (ja revidenta revīzija un ziņojuma sagatavošana nepieciešama saskaņā ar normatīvo aktu prasībām) vai starpperioda pārskata (ja pretendenta darbības laiks ir mazāks nekā viens gads un tam nav normatīvajos aktos noteiktajā kārtībā sagatavots un apstiprināts gada pārskats) rezultātiem, raksturo:
		1. likviditātes koeficients (apgrozāmie līdzekļi/īstermiņa saistības): ≥1;
		2. pozitīvs pašu kapitāls.
	2. Ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, ir jāatbilst nolikuma 12.1.punkta prasībām.
	3. Pretendenta minimālais gada finanšu (neto) apgrozījums pēdējo trīs noslēgto finanšu gadu laikā (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) nav bijis mazāks par EUR 1 000 000 (viens miljons euro).
	4. Ja pretendents ir apvienība, tad vismaz vienam no piegādātāju apvienības dalībniekiem, uz kura finansiālajām spējām piegādātājs balstās un kurš būs finansiāli atbildīgs par līguma izpildi, ir jāatbilst nolikuma 12.3.punktā noteiktajai prasībai.
	5. Apliecinot atbilstību 12.1. un 12.3.punkta prasībām, pretendents var balstīties uz citu personu saimnieciskajām un finansiālajām iespējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību iepirkuma līguma izpildē. Pretendentam un personai, uz kuras saimnieciskajām un finansiālajām spējām kandidāts balstās, jābūt solidāri atbildīgiem par iepirkuma līguma izpildi.
3. **Prasības profesionālās darbības veikšanai**
	1. Pretendentam vai, ja pretendents ir piegādātāju apvienība, – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents (arī apvienība) plāno piesaistīt konkursa priekšmetā ietilpstošo pakalpojumu izpildei apakšuzņēmēju, kura sniedzamo pakalpojumu vērtība ir vismaz 10 000 EUR bez PVN, jābūt savstarpēji noslēgtai vienošanai, kurā norādīti apakšuzņēmējam nododamo (pakalpojumu) veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
4. **Prasības** **tehniskajām un profesionālajām spējām:**
	1. Pretendentam vai, ja pretendents ir piegādātāju apvienība, vismaz vienam apvienības dalībniekiem pēdējo 3 (trīs) gadu laikā ir pieredze jaunu transportlīdzekļu riepu piegādē vismaz 2000 (gab.) riepu apjomā.
	2. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 13.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 13.1.punktam pārliecinās attiecīgo informāciju iegūstot publiskajā datubāzē;
	2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu (piegāžu) daļa procentos no piedāvātās kopējās līguma cenas un šo darbu raksturojums.
	3. pretendenta apliecinājums par atbilstību nolikuma 12.1. un 12.3.punkta prasībām un pretendenta apstiprinātā gada pārskata par pēdējiem diviem noslēgtajiem finanšu gadiem sastāvdaļas – bilanču, peļņas/zaudējumu aprēķinu un zvērināta revidenta ziņojumu, ja uz kandidātu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu likumu vai Gada pārskatu un konsolidēto gada pārskatu likumu (ārvalstniekam – saskaņā ar attiecīgās valsts normatīvo aktu par gada finanšu pārskatu sagatavošanas kārtību), kopijas. Gadījumā, ja pretendents dibināts vēlāk – pēdējā apstiprināta gada pārskata sastāvdaļu – bilances, peļņas/zaudējumu aprēķina un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu likumu vai Gada pārskatu un konsolidēto gada pārskatu likumu, kopijas. Gadījumā, ja uz pieteikuma iesniegšanas brīdi neviens gada pārskats nav apstiprināts, tad ir jāiesniedz starpperioda pārskats, kuru pārbaudījis zvērināts revidents, ja uz pretendentu attiecas pienākums iesniegt gada pārskatu zvērinātam revidentam, un no kura pasūtītājam ir iespējams pārliecināties par pretendenta atbilstību nolikuma 12.1. un 12.3. punkta prasībām.
	4. ja pretendents ir apvienība, tad 15.3.punktā norādītā informācija, kas apliecina atbilstību nolikuma 12.1.punkta prasībām, jāiesniedz katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, savukārt, 15.3.punktā norādītā informācija, kas apliecina atbilstību nolikuma 12.3.punkta prasībām, jāiesniedz vismaz vienam no piegādātāju apvienības dalībniekiem, uz kura finansiālajām spējām pretendents balstās un kurš būs finansiāli atbildīgs par līguma izpildi.
	5. nolikuma 13.2.punktā minētās vienošanās kopija, ja pretendents plāno piesaistīt apakšuzņēmēju, kura sniedzamo pakalpojumu vērtība ir vismaz 10 000 EUR bez PVN, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 13.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 13.1.punktam pārliecinās attiecīgo informāciju iegūstot publiskajā datubāzē. Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura sniedz pakalpojumus, kas nepieciešami pasūtītāja noslēgtā pakalpojuma līguma izpildei, neatkarīgi no tā, vai šī persona pakalpojumu sniedz pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju, ja tā sniedzamo pakalpojumu vērtība ir vismaz 10 000 EUR bez PVN.

 Lai izvērtētu, vai apakšuzņēmēja sniedzamo pakalpojumu vērtība ir vismaz 10 000 EUR bez PVN, jāņem vērā, ka saskaņā ar Sabiedrisko pakalpojumu sniedzēju iepirkumu likumu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumusniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

* 1. nolikuma 14.2.punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām. Ja šī persona ir ārvalstu persona, jāiesniedz reģistrācijas apliecības kopija, kas apliecina atbilstību nolikuma 13.1.punktam. Attiecībā uz Latvijas Republikas Komercreģistrā reģistrētām personām Pasūtītājs par šo personu atbilstību 13.1.punktam pārliecinās attiecīgo informāciju iegūstot publiskajā datubāzē.
	2. informācija par pretendenta pieredzi saskaņā ar nolikuma 14.1.punktā noteiktajām prasībām, aizpildot tabulu:

|  |  |  |  |  |  |
| --- | --- | --- | --- | --- | --- |
| Nr. | Piegādes priekšmets | Līguma izpildes gads | Līguma apjoms (vienības) | Pasūtītājs, piegādes adrese  | Darījuma partnera atbildīgā personas, amats, telefons  |
|  |  |  |  |  |  |

un **obligāti pievienojot** preču pasūtītāju izziņas (atsauksmes) par visām sarakstā norādītajām piegādēm, kurās tie apliecina pretendenta pieredzi piegādes veikšanā (ja pretendents objektīvu iemeslu dēļ nevar iesniegt pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);

* 1. dokuments, kas apliecina piedāvājuma nodrošinājumu nolikuma 7.1.punktā paredzētajā apmērā un kārtībā;
	2. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
	3. Ja pretendents ir apvienība, tad katram no apvienības dalībniekiem jāiesniedz visa nolikuma 15.1., 15.2. un 15.9.punktā punktā paredzētā informācija. Savukārt, nolikuma 15.7. un 15.8.punktā paredzēto informāciju var iesniegt viens vai vairāki no apvienības dalībniekiem atbilstoši šajos punktos noteiktajām prasībām, savukārt, 15.5. un 15.6.punktā paredzēto informāciju (vai apliecinājumu) apvienības dalībnieki iesniedz kopā.
	4. Kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (nolikuma IV.sadaļa) Pretendents ir tiesīgs iesniegt Eiropas vienoto iepirkuma procedūras dokumentu, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz Eiropas vienoto iepirkuma procedūras dokumentu par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR bez PVN, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, VI daļu “Noslēguma apliecinājumi”. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments ir pieejams Elektronisko iepirkumu sistēmas tīmekļvietnē: [espd.eis.gov.lv](http://espd.eis.gov.lv/filter?lang=lv). Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām.
	5. Nolikuma 11.1. un 11.2.punktā norādīto izslēgšanas nosacījumu esamību iepirkuma komisija pārbauda attiecībā uz pretendentu, kuram būtu piešķiramas līguma slēgšanas tiesības, rīkojoties saskaņā ar [Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) [48.](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums#p48) panta nosacījumiem un Starptautisko un Latvijas Republikas nacionālo sankciju likuma 11.1 panta nosacījumiem. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi netiek pārbaudīti pretendenta norādītajām personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un apakšuzņēmējiem.
	6. Pasūtītājs pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10 000 euro, ja tas atbilst nolikuma 11.1.punktā norādītajiem izslēgšanas nosacījumiem, un personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ja tā atbilst nolikuma 11.1.punktu izslēgšanas nosacījumiem. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai Konkursa dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, Pasūtītājs izslēdz pretendentu no dalības Konkursā.
	7. Ja uz pretendentu, apvienības biedru, ja pretendents ir apvienība, vai personālsabiedrības biedru, ja pretendents ir personālsabiedrība, vai uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, vai uz pretendenta patieso labuma guvēju ir attiecināmi Sabiedrisko pakalpojumu sniedzēju iepirkumu likuma 48. panta otrās daļas 1., 4., 5., 6., 7., 8., 9., 10., 11., 12., 13. un 14. punktā minētie izslēgšanas nosacījumi un nav piemērojami Sabiedrisko pakalpojumu sniedzēju iepirkumu likuma 48. panta ceturtās daļas 2., 3., 4., 5. un 6. punktā noteiktie izņēmumi, Pasūtītājs rīkojas atbilstoši Sabiedrisko pakalpojumu sniedzēju iepirkumu likuma 49.panta pirmajā, otrajā, trešajā un ceturtajā daļā noteiktajam.
	8. Pretendentam pieteikumā (2.pielikums) jāiekļauj informācija par to, vai piedāvājuma iesniegušā pretendenta vai visu piegādātāju apvienības dalībnieku (gadījumā, ja pretendents ir personu apvienība) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.

**VI PIEDĀVĀJUMS**

1. Piedāvājumu veido finanšu piedāvājums un tehniskais piedāvājums.
2. Finanšu piedāvājums sagatavojams saskaņā ar 4.pielikumā pievienoto veidlapu. Finanšu piedāvājumā norādītajās cenās pretendents iekļauj Preces vērtību, transportēšanas izmaksas, nodokļus (izņemot PVN), nodevas, nepieciešamo atļauju saņemšanas no trešajām personām, muitas maksājumi un visas pārējās ar iepirkuma līguma izpildi saistītās izmaksas. Visām izmaksām jābūt norādītām *euro.* Visām cenām un izmaksām finanšu piedāvājumā jābūt norādītām ar precizitāti 2 (divas) zīmes aiz komata.
3. Piedāvātajām riepām jāatbilst Tehniskās specifikācijas (3.pielikums) prasībām. Tehnisko piedāvājumu pretendents sagatavo un iesniedz kā savu piedāvājumu tehniskās specifikācijas (3.pielikums) izpildei, kas sagatavots apraksta formā un kurā ietverta detalizēta informācija atbilstoši iepirkuma nolikuma 3. pielikumā noteiktajām prasībām, tā, lai tas saturētu visu informāciju, kas nepieciešama vērtēšanas procesā. Tehniskajam piedāvājumam pretendents pievieno aprakstus, fotogrāfijas, rasējumus vai citus vizuālos materiālus, kas apliecina katras Tehniskā piedāvājumā minētās prasības izpildi.
4. Pretendents tehniskajam piedāvājumam pievieno piedāvāto riepu izgatavotājrūpnīcas vai tās pilnvarota pārstāvja izdotu garantijas vēstuli, kas apliecina, ka pretendents ir tiesīgs izplatīt ražotāja produkciju un ka gadījumā, ja pretendents uzvarēs konkursā, pretendentam būs pieejama ražotāja produkcija Pasūtītāja vajadzībām.

**VII PIEDĀVĀJUMU VĒRTĒŠANAS KĀRTĪBA**

1. Pēc piedāvājumu atvēršanas iepirkuma komisija bez pretendentu klātbūtnes veic iesniegto piedāvājumu vērtēšanu – pretendentu piedāvājumu noformējuma pārbaudi, pretendentu atlases, tehnisko un finanšu daļu atbilstības pārbaudi.
2. Ja piedāvājuma dokumenti nav noformēti atbilstoši nolikuma prasībām, iepirkuma komisija, ņemot vērā iesniegto dokumentu trūkumu būtiskumu un/vai trūkumu ietekmi uz iespēju izvērtēt pretendenta atbilstību kvalifikācijas prasībām un piedāvājumu pēc būtības, ir tiesīga piedāvājumu nevērtēt.
3. Ja pretendents neatbilst nolikumā izvirzītajām kvalifikācijas prasībām vai pretendenta finanšu vai tehniskais piedāvājums neatbilst nolikumā noteiktajām prasībām, tā piedāvājums tiek noraidīts.
4. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, visiem piedāvājumiem pirms tam pārbaudot aritmētisko kļūdu neesamību (kļūdu labojumi tiek veikti, uzskatot, ka pareizi ir norādīta vienības cena).
5. Iepirkuma komisija pārbauda, vai nav iesniegti nepamatoti lēti piedāvājumi un nepieciešamības gadījumā pieprasa skaidrojumu par piedāvāto cenu vai izmaksām saskaņā ar Sabiedrisko pakalpojumu sniedzēju iepirkumu likuma 59.pantu.
6. **Piedāvājuma izvēles kritērijs ir saimnieciski izdevīgākais piedāvājums, kuru nosaka, ņemot vērā zemāko cenu**.
7. Komisija pieņem lēmumu par iepirkumu līguma slēgšanu vai pieņem lēmumu par konkursa izbeigšanu vai pārtraukšanu Ministru kabineta 2017.gada 28.marta noteikumos Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 4.nodaļā minētajos gadījumos.
8. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu konkursā, informāciju nosūtot pa pastu vai elektroniski, izmantojot drošu elektronisko parakstu, vai pievienojot elektroniskajam pastam skenētu dokumentu, vai nododot personīgi.

**VIII IEPIRKUMA LĪGUMS, TĀ SAGATAVOŠANAS**

**UN NOSLĒGŠANAS KĀRTĪBA**

1. Iepirkuma līguma projekts ir pievienots nolikuma 5.pielikumā.
2. Iepirkumu komisijas lēmums un paziņojums par konkursa uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata.
3. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
4. Ja Sabiedrisko pakalpojumu sniedzēju iepirkumu likuma 65.panta septītajā daļā norādītajā termiņā, kurš tiek skaitīts no dienas, kad visi pretendenti informēti par konkursa rezultātiem, Iepirkumu uzraudzības birojs nesaņem pretendentu iesniegumus par Pasūtītāja pieņemto lēmumu, Pasūtītājs var slēgt līgumu ar izraudzīto pretendentu – konkursa uzvarētāju.
5. Iepirkuma līgums ar konkursa uzvarētāju tiks noslēgts pēc uzaicinājuma parakstīt iepirkuma līgumu saņemšanas no Pasūtītāja. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc uzaicinājuma parakstīt iepirkuma līgumu saņemšanas no Pasūtītāja (līguma neparakstīšana šādā gadījumā tiek uzskatīta par atsacīšanos slēgt līgumus), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu piedāvājumu ar zemāko cenu, vai pārtraukt konkursu, neizvēloties nevienu piedāvājumu.
6. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība). Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
7. Ja noteiktajā termiņā tiek saņemts Iepirkumu uzraudzības biroja aizliegums slēgt līgumu, Pasūtītājs rīkojas saskaņā ar tā norādījumiem.
8. Līgums satur visas vienošanās starp Pasūtītāju un izvēlēto konkursa uzvarētāju, atbilstoši nolikumā paredzētajam līguma projektam.
9. Līgumā starp Pasūtītāju un konkursa uzvarētāju var paredzēt atsevišķu līgumu noteikumu maiņu, ievērojot Sabiedrisko pakalpojumu sniedzēju iepirkumu likuma prasības un principus, ja tam piekrīt abas puses.

**IX IEPIRKUMU KOMISIJA**

1. Iepirkuma komisija ir tiesīga:
	1. pieprasīt no pretendentiem, kas piedalās konkursā, rakstiskus precizējumus par iesniegtajiem dokumentiem un piedāvājumu, ja tas nepieciešams piedāvājumu vērtēšanai un salīdzināšanai (tajā skaitā iepirkuma komisija ir tiesīga pieprasīt atsevišķu darbu veidu izvērstu kalkulāciju, lai noteiktu, vai šo darbu veidu izmaksās iekļautas visas saprātīgi paredzamās ar konkrēta darba izpildi saistītās izmaksas);
	2. veikt labojumus pretendentu piedāvājumos, ja tajos konstatētas aritmētiskas kļūdas un informēt par kļūdu labojumu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena;
	3. noteikt termiņu, līdz kuram pretendentam jāsniedz atbilde, ja komisija pieprasa, lai pretendents precizē informāciju par savu piedāvājumu;
	4. pieaicināt komisijas darbā speciālistus vai ekspertus ar padomdevēju tiesībām**;**
	5. neizskatīt un noraidīt piedāvājumus, ja pretendents nav iesniedzis šim nolikumam atbilstošus pretendenta novērtēšanas dokumentus vai piedāvājuma dokumenti neatbilst šajā nolikumā noteiktajām prasībām;
	6. lemt par konkursa termiņu pagarināšanu;
	7. normatīvajos aktos paredzētajos gadījumos izbeigt vai pārtraukt konkursu;
	8. noteikt konkursa uzvarētāju;
	9. citas tiesības saskaņā ar nolikumu un normatīvajiem aktiem.
2. Iepirkuma komisijai ir pienākumi:
	1. izskatīt un izvērtēt saskaņā ar konkursa nolikumu iesniegtos pretendentu piedāvājumus;
	2. Sabiedrisko pakalpojumu sniedzēju iepirkumu likumā paredzētajos gadījumos sniegt paskaidrojumus pretendentiem par nolikuma saturu un pieņemtajiem lēmumiem;
	3. citi pienākumi saskaņā ar nolikumu un normatīvajiem aktiem.

**X PRETENDENTA TIESĪBAS UN PIENĀKUMI**

1. Katram pretendentam Sabiedrisko pakalpojumu sniedzēju iepirkumu likumā paredzētajā kārtībā un termiņā ir tiesības pieprasīt Pasūtītājam un iepirkuma komisijai sniegt paskaidrojumus par konkursa nolikumu, pieprasīt izsniegt komisijas sēdes protokola, kurā atspoguļoti komisijas pieņemtie lēmumi, kopiju, pārsūdzēt Pasūtītāja un iepirkuma komisijas rīcību vai pieņemto lēmumu, kā arī citas tiesības un pienākumi saskaņā ar Sabiedrisko pakalpojumu sniedzēju iepirkumu likumu un citiem normatīvajiem aktiem.
2. Katrs pretendents, līdz ar piedāvājuma iesniegšanu, piekrīt visiem konkursa nolikumā minētajiem nosacījumiem un apņemas ievērot visus konkursa nolikumā minētos nosacījumus kā pamatu iepirkuma izpildei.

**PIELIKUMI**

1. pielikums – Garantijas vēstule (paraugs);

2. pielikums – Pieteikuma veidlapa;

3.pielikums – Tehniskā specifikācija;

4.pielikums – Finanšu piedāvājuma veidlapa;

5.pielikums – Iepirkuma līguma projekts.

Iepirkuma komisijas priekšsēdētāja vietniece

RP SIA “Rīgas satiksme”

*/elektroniski parakstīts/* L. Hodaseviča

1.pielikums
Atklāta konkursa nolikumam
“Sabiedriskā transporta riepu piegāde”
identifikācijas Nr. RS/2024/17

**Garantijas paraugs**

Vieta, datums

Ievērojot to, ka **pretendents \_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pretendents) ir iesniedzis piedāvājumu atklātā konkursā “Sabiedriskā transporta riepu piegāde”, identifikācijas Nr. RS/2024/17 (turpmāk – Piedāvājums),

**garantijas devējs \_\_\_\_\_\_\_\_\_\_\_\_\_\_\_\_**,reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Garantijas devējs) sniedz garantiju \_\_\_\_\_\_\_\_\_\_\_\_\_\_\_\_\_\_\_\_\_ *euro* **(summa cipariem un vārdiem)** apmērā.

Garantijas devējs apņemas samaksāt augstāk norādīto naudas summu 5 (piecu) darba dienu laikā pēc attiecīgas prasības no pasūtītāja **RP SIA “Rīgas satiksme”** (turpmāk – Pasūtītājs) saņemšanas, šādos gadījumos:

1. ja Pretendents piedāvājuma spēkā esamības periodā atsauc savu piedāvājumu;
2. ja Pretendents, kļūstot par atklāta konkursa uzvarētāju, neparaksta iepirkuma līgumu Pasūtītāja noteiktajā termiņā.

Pasūtītājam nav nepieciešams pierādīt vai dot pamatojumu, vai iemeslus savai prasībai, un Pretendentam nav tiesību apspriest šo prasību. Visus izdevumus, kas saistīti ar garantijas izsniegšanu un samaksu, Pasūtītājam sedz Pretendents.

Saskaņā ar šo garantiju Garantijas devējam ir pienākums, iestājoties iepriekš minētajiem gadījumiem, samaksāt Pasūtītājam pēc Pasūtītāja pirmā rakstiskā pieprasījuma (5 (piecu) darba dienu laikā no pieprasījuma saņemšanas), tādu summu, kādu Pasūtītājs pieprasa, taču nepārsniedzot augstāk norādīto pilno garantijas summu. Savā pieprasījumā Pasūtītājs norāda, kurš no augstāk minētajiem gadījumiem ir iestājies.

Garantijas devēja saistības ir negrozāmas un bezierunu, nekādas darbības vai nosacījumi nevar ietekmēt garantijas spēkā esamību.

Šī garantija ir spēkā līdz īsākajam no šādiem termiņiem:

1. piedāvājuma nodrošinājuma spēkā esamības termiņā – 6 (sešus) mēnešus, skaitot no atklāta konkursa nolikuma 6.4.punktā minētās piedāvājumu atvēršanas dienas;
2. līdz iepirkumu līgumu noslēgšanai.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi (URDG 758), regulē Latvijas Republikas likums.

Visus strīdus saistībā ar šo garantiju izskata Latvijas Republikas tiesas.

Garantija ir sastādīta 2 (divos) eksemplāros, to saņēmēji:

1. Garantijas devējs (1 eksemplārs);
2. RP SIA “Rīgas satiksme” (1 eksemplārs).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garantijas devēja vārdā

 2.pielikums
Atklāta konkursa nolikumam
“Sabiedriskā transporta riepu piegāde”
identifikācijas Nr. RS/2024/17

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos atklātā konkursā**

“Sabiedriskā transporta riepu piegāde”

 identifikācijas Nr. RS/2024/17

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.**  |  |
| **e-pasta adrese** |  |

1. **PIETEIKUMS**

Iepazinušies ar atklāta konkursa nolikumu un tā pielikumiem, mēs atbilstoši nolikuma prasībām iesniedzam piedāvājumu un apliecinām savu atbilstību atklāta konkursa nolikuma prasībām.

Iesniedzot piedāvājumu, mēs apliecinām, ka esam iepazinušies ar atklāta konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus atklāta konkursa nolikumam pievienotā līguma projektā noteiktos nosacījumus.

Ar šo mēs apstiprinām, ka mūsu piedāvājums ir spēkā **6 (sešus) mēnešus**, skaitot no datuma, kas atklāta konkursa nolikumā ir noteikts kā piedāvājumu iesniegšanas pēdējais termiņš.

Ar šo apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jānorāda uzņēmuma nosaukums un vārds “atbilst” vai “neatbilst”.*

*Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)*

Informējam, ka uzņēmuma patiesais labuma guvējs ir \_\_\_\_\_\_\_\_\_ [[1]](#footnote-1)

Informējam, ka persona, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[2]](#footnote-2)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

3.pielikums

Atklāta konkursa nolikumam
“Sabiedriskā transporta riepu piegāde”
identifikācijas Nr. RS/2024/17

**Tehniskā specifikācija**

(atsevišķā failā)

4.pielikums

Atklāta konkursa nolikumam
“Sabiedriskā transporta riepu piegāde”
identifikācijas Nr. RS/2024/17

**FINANŠU PIEDĀVĀJUMS**

Atklātā konkursā
“Sabiedriskā transporta riepu piegāde”
identifikācijas Nr. RS/2024/17

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, vienotais reģistrācijas numurs)

|  |  |  |  |  |  |
| --- | --- | --- | --- | --- | --- |
| **N.p.k.**  | **Riepas izmērs** | **Riepas ražotājs/ modelis**  | **Orientējošais piegāžu apjoms 4 gadiem\*** | **vienas vienības cena (EUR bez PVN)**  | **Kopējā cena (EUR bez PVN) 4 gadu apjomam** |
| 1.  | 275/70 R 22,5  |  | 6000 |  |  |
| 2.  | 225/75 R 17,5  |  | 60 |  |  |
| KOPĀ\*\* |  |

\*Norādītais piegāžu apjoms (riepu daudzums) ir orientējošs.

\*\*Kopējā cena tiek aprēķināta, saskaitot 1. un 2.pozīcijas kopējo cenu.

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, Uzvārds** |  |
| **Amats** |  |
| **Paraksts** |  |
| **Datums** |  |

6.pielikums
Atklāta konkursa nolikumam
“Sabiedriskā transporta riepu piegāde”
identifikācijas Nr. RS/2024/17

**Līgums (projekts)**

Rīgā 2024.gada \_\_\_\_\_\_\_\_\_\_\_\_/

Dokumenta datums skatāms laika zīmogā

*(izvēlas atbilstošo)*

**Rīgas pašvaldības sabiedrība ar ierobežotu atbildību „Rīgas satiksme”**, reģistrēta Latvijas Republikas komercreģistrā 2003.gada 20.februārī, vien. reģ. Nr. 40003619950, turpmāk – Pasūtītājs, tās valdes priekšsēdētājas Džinetas Innusas personā, kura rīkojas saskaņā ar valdes lēmumu, no vienas puses,

un

**\_\_\_\_\_\_\_\_\_\_\_\_\_\_\_\_ “\_\_\_\_\_\_\_\_\_\_\_\_\_\_\_\_\_\_\_\_\_\_\_”,** vien. reģ. Nr. \_\_\_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk – Izpildītājs, no otras puses, turpmāk katrs abi kopā – Puses un katrs atsevišķi arī - Puse, pamatojoties uz Pasūtītāja rīkotā atklātā konkursa “Sabiedriskā transporta riepu piegāde”, identifikācijas Nr. RS/2024/17, turpmāk – Iepirkums, rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Izpildītājs ar saviem spēkiem un līdzekļiem Pasūtītāja uzdevumā apņemas piegādāt jaunas **riepas sabiedriskajiem transportlīdzekļiem (autobusiem un trolejbusiem)** saskaņā ar Līguma noteikumiem, Tehnisko specifikāciju (Līguma 1. pielikums), Finanšu piedāvājumu (Līguma 2.pielikums) un Iepirkumā iesniegto Izpildītāja tehnisko piedāvājumu (turpmāk – Prece).
	2. Pasūtītājs ir tiesīgs Līguma darbības laikā iegādāties no Izpildītāja Preces, kas nav norādītas Tehniskajā specifikācijā, ar nosacījumu, ka šo preču kopējā vērtība nepārsniedz 10 % no Līguma 3.1.punktā noteiktās Līguma kopējās darījuma summas, un katras Preces cena nav lielāka par 10% no vidējās tirgus cenas attiecīgajam Preces veidam.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Pasūtītājs uzdod un Izpildītājs piegādā Pasūtītājam Preci saskaņā ar Līgumu līdz brīdim, kad ir pagājuši 4 (četri) gadi no Līguma spēkā stāšanās dienas, vai pasūtījumu kopējais apjoms ir sasniedzis Līguma 3.1. punktā minēto Līguma kopējo darījuma summu (atkarībā no tā, kurš no nosacījumiem iestājas pirmais). Gadījumā, ja Līguma summa nav iztērēta šajā punktā noteiktajā termiņā, Puses ir tiesīgas vienoties par Līguma termiņa pagarināšanu uz laiku līdz vienam gadam vai kamēr pasūtījumu kopējais apjoms ir sasniedzis Līguma 3.1. punktā minēto Līguma kopējo darījuma summu (atkarībā no tā, kurš no nosacījumiem iestājas pirmais).
3. **LĪGUMA SUMMA UN NORĒĶINU KĀRTĪBA**
	1. Līguma kopējā darījuma summa ir EUR \_\_\_\_\_ (\_\_\_\_\_\_ euro, 00 centi), neieskaitot pievienotās vērtības nodokli (PVN). PVN maksājams papildus normatīvajos aktos noteiktajā apmērā un kārtībā.
	2. Preču cenas norādītas Finanšu piedāvājumā (Līguma 2.pielikums).
	3. Preces cenā ietvertas visas izmaksas, kas saistītas ar Preces vērtību, personāla algošanu, transportu, nodokļiem un nodevām (izņemot PVN), atļaujām no trešajām personām un citām izmaksām.
	4. Finanšu piedāvājumā norādītās Preces cenas var tikt mainītas (palielinātas vai samazinātas) vienu reizi gadā, sākot ar otro gadu pēc līguma noslēgšanas, veicot cenu indeksāciju un piemērojot LR Centrālās statistikas pārvaldes noteiktos patēriņa cenu indeksus (pārmaiņas) patēriņa grupai “(22) Gumijas un plastmasas izstrādājumi”[[3]](#footnote-3), ja indeksa (pārmaiņu) svārstības ir vismaz 5 %. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, Finanšu piedāvājumā norādītās cenas attiecīgi samazina.
	5. Izmaiņas Finanšu piedāvājumā norādītajās Preču cenās, pamatojoties uz Līguma 3.4.punktu, tiek veiktas, Pusēm par to rakstiskā veidā noslēdzot papildus vienošanos pie Līguma.
	6. Ja Izpildītājs vēlas ierosināt cenu indeksāciju, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu.
	7. Ja Pasūtītājs vēlas ierosināt cenu indeksāciju, tas iesniedz Izpildītājam attiecīgu papildus vienošanās pie Līguma projektu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu.
	8. Puses izskata otras Puses cenu indeksācijas ierosinājumu 30 (trīsdesmit) kalendāro dienu laikā un, ja tas ir pamatots, noslēdzot attiecīgu papildus vienošanos pie Līguma.
	9. Samaksa par Preci tiek veikta 30 (trīsdesmit) darba dienu laikā pēc Preces piegādes un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu.
	10. Pieņemšanas – nodošanas aktos, pavadzīmēs un rēķinos Izpildītājam ir obligāti jānorāda šī Līguma numurs.
	11. Pasūtītājam nav pienākums Līguma ietvaros pasūtīt Preces par visu Līguma 3.1.punktā norādīto summu.
4. **PRECES PASŪTĪTŠANA, PIEGĀDES UN PIEŅEMŠANAS KĀRTĪBA**
	1. Preču piegāde notiek pa daļām saskaņā ar Preces pasūtījumu (turpmāk - Pasūtījums), ko veic Pasūtītāja pilnvarotā persona, kas norādīta Līguma 10.1.1. apakšpunktā (turpmāk – Pasūtītāja pilnvarotā persona), nosūtot Izpildītājam pasūtījumu (turpmāk - Pasūtījums) uz Līguma 10.1.2.punktā norādītās Izpildītāja pilnvarotās personas (turpmāk Izpildītāja pilnvarotā persona) e-pasta adresi, norādot Preces veidu, daudzumu, piegādes vietu un citu nepieciešamo informāciju.
	2. Izpildītājs piegādā Preci Pasūtījumā norādītajā piegādes vietā 10 (desmit) darba dienu laikā pēc Pasūtījuma saņemšanas Pušu pilnvaroto personu abpusēji saskaņotā laikā.
	3. Pēc Preces piegādes Pasūtītāja pilnvarotā persona 3 (trīs) darba dienu laikā pārbauda piegādātās Preces kvalitāti, atbilstību Līguma noteikumiem un Pasūtījumam. Gadījumā, ja piegādātā Prece ir Līguma un Latvijas Republikas spēkā esošo normatīvo aktu prasībām atbilstoša, Pasūtītāja pilnvarotā persona paraksta Izpildītāja iesniegto pavadzīmi vai pieņemšanas-nodošanas aktu par Preces piegādi.
	4. Ja Preces piegāde veikta nekvalitatīvi, Prece ir nekvalitatīva vai Līguma 1.pielikumā noteiktajai Preces tehniskajai specifikācijai neatbilstoša, Pasūtītāja pilnvarotā persona neparaksta attiecīgo pavadzīmi vai pieņemšanas-nodošanas aktu par Preces piegādi un 3 (trīs) darba dienu laikā no Preces saņemšanas sagatavo un nosūta pretenziju uz Izpildītāja pilnvarotās personas e-pasta adresi, kurā norāda konstatētos Preces trūkumus vai citas neatbilstības Līguma vai normatīvo aktu noteikumiem.
	5. Līguma 4.4. apakšpunktā noteiktajā gadījumā Izpildītājs par saviem līdzekļiem novērš pretenzijā norādītos trūkumus un atkārtoti nodrošina Preces piegādi Pasūtītājam. Ja atklātie trūkumi nav novēršami, Pasūtītājs ir tiesīgs pieprasīt Preces apmaiņu.
	6. Preces piegāde tiek uzskatīta par veiktu, kad Pušu pilnvarotās personas abpusēji parakstījušas nodošanas – pieņemšanas aktu vai Izpildītāja iesniegto pavadzīmi par Preces piegādi.
	7. Tehniskajā specifikācijā norādītais Preču daudzums ir orientējošs. Pasūtītājam ir tiesības Līguma ietvaros kopumā pasūtīt Preces lielākā vai mazākā apjomā, nekā norādīts Tehniskajā specifikācijā.
5. **PRECES KVALITĀTE UN GARANTIJAS**
	1. Piegādātājai Precei jāatbilst Tehniskajai specifikācijai, rūpnīcas – izgatavotājas tehniskajiem noteikumiem un kvalitātes standartiem, ko apliecina ražotāja izsniegts sertifikāts, kuru Izpildītājs iesniedz Pasūtītājam Preces nodošanas laikā. Riepām jāatbilst Ministru kabineta 2017.gada 30.maija noteikumiem Nr.295 “Noteikumi par transportlīdzekļu valsts tehnisko apskati un tehnisko kontroli uz ceļiem”.
	2. Precei jābūt marķētai ar rūpnīcas - izgatavotājas zīmi un informāciju par to tehniskajiem rādītājiem.
	3. Preces garantijas termiņš norādīts Preces tehniskajā specifikācijā. Garantija attiecas uz izgatavošanas defektiem, kā arī bojājumiem, kas radušies transportējot preci, bet neattiecas uz preču bojājumiem, kas radušies to nekvalitatīvas montāžas un ekspluatācijas noteikumu neievērošanas rezultātā. Garantijas laikā Pasūtītājs ir tiesīgs pieteikt arī bojājumus, Preces neatbilstības līguma 5.1.punkta prasībām, kurus tas nepamanīja, parakstot Preču pieņemšanas - nodošanas aktu, un Izpildītājam tie ir jānovērš Līgumā norādītajā kārtībā un termiņā.
	4. Līgumā norādītajā garantijas periodā Izpildītājs bez maksas nodrošina Preces bojājumu novēršanu un funkcionalitātes atjaunošanu vai Preces nomaiņu un piegādi uz Pasūtītāja pilnvarotās personas norādīto adresi, ja nav iespējams novērst bojājumus.
	5. Pasūtītāja pilnvarotā persona par konstatētajiem Preces bojājumiem un/vai trūkumiem paziņo Izpildītājam, nosūtot bojājuma pieteikumu uz Izpildītāja pilnvarotās personas elektronisko e-pasta adresi un paziņojot pa tālruni. Pieteikumā norāda Līguma numuru, īsu Preces bojājumu aprakstu, atrašanās vietu, pieteicēja vārdu, uzvārdu, ieņemamo amatu un tālruņa numuru. Bojājuma pieteikšanas laiks ir Pasūtītāja atbildīgās personas elektroniskās pasta nosūtīšanas brīdis.
	6. Izpildītājs nodrošina Preces bojājumu novēršanu 5 dienu laikā no bojājuma pieteikuma nosūtīšanas dienas Preces ekspluatācijas vietā vai citā vietā, par ko vienojas Pušu pilnvarotie pārstāvji.
	7. Bojājumu novēršanas laiks tiek skaitīts no bojājuma pieteikuma nosūtīšanas brīža. Bojājumu novēršanas laikā Izpildītājam jānovērš Preces bojājumi un jāatjauno Preces darbspēja. Pēc bojājumu novēršanas Pušu pilnvarotās personas paraksta aktu par bojājumu novēršanu, fiksējot laiku, cikos pieteiktais bojājums novērsts.
	8. Ja garantijas laikā konstatētos Preces bojājumus nav iespējams novērst Līgumā noteiktajā bojājumu novēršanas termiņā, Izpildītājs remonta laikā nodrošina bezmaksas bojātās Preces aizstāšanu ar līdzvērtīgu Preci.
6. **PUŠU TIESĪBAS, PIENĀKUMI UN ATBILDĪBA**
	1. Pasūtītājs apņemas:
		1. saskaņā ar šajā Līgumā noteikto kārtību pieņemt un izskatīt Izpildītāja iesniegtos dokumentus;
		2. informēt Izpildītāja pārstāvi par darba vides risku, nosūtot informāciju uz Līgumā norādītā Izpildītāja pilnvarotās personas e-pasta adresi.
	2. Izpildītājs apņemas:
		1. nodrošināt Preces piegādi un bojājumu novēršanu Līgumā paredzētajos termiņos, apjomā un kvalitātē;
		2. savlaicīgi iesniegt Pasūtītājam nepieciešamos piegādes dokumentus un rēķinus;
		3. ievērot darba drošības, tehnikas un ugunsdrošības noteikumus Līguma izpildes procesā un atbildēt par šo noteikumu neievērošanas sekām Pasūtītāja teritorijā;
		4. instruēt un apmācīt personas, kas tiks nodarbinātas Pasūtītāja teritorijā Līguma izpildes ietvaros, darba aizsardzības jomā pirms Līguma izpildes uzsākšanas.
	3. Pušu pienākums ir godprātīgi pildīt ar šo Līgumu uzņemtās saistības.
	4. Preces piegādes termiņa kavējuma gadījumā Pasūtītājam ir tiesības prasīt un Izpildītājam pēc Pasūtītāja pieprasījuma ir pienākums samaksāt Pasūtītājam līgumsodu 0,1 % apmērā no termiņā nepiegādātās preces vērtības par katru nokavēto dienu. Preces piegādes termiņa kavējuma laikā tiek ieskaitīts viss laika periods, kas pārsniedz Līgumā noteikto preces piegādes termiņu, izņemot laiku, kad Pasūtītāja pilnvarotā persona pārbauda preces atbilstību, līdz brīdim, kad Puses ir abpusēji parakstījušas Preces pieņemšanas-nodošanas aktu vai pavadzīmi par Preces piegādi.
	5. Par Līgumā noteikto Preces bojājumu novēršanas termiņa nokavējumu Pasūtītājam ir tiesības prasīt un Izpildītājam pēc Pasūtītāja pieprasījuma ir pienākums samaksāt Pasūtītājam līgumsodu EUR 100 (viens simts euro, 00 centi) apmērā par katru gadījumu.
	6. Gadījumā, ja Pasūtītājs nesamaksā Izpildītājam Līgumā paredzētos maksājumus Līgumā paredzētajā termiņā Izpildītājam ir tiesības pieprasīt un Pasūtītājam ir pienākums pēc Izpildīta pieprasījuma samaksāt Izpildītāja līgumsodu 0,1 % apmērā no kavētā maksājuma summas par katru nokavēto dienu.
	7. Līguma 6.4. un 6.6. punktos noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no Līguma neizpildīto saistību summas.
	8. Aprēķinātais līgumsods jāsamaksā 15 (piecpadsmit) dienu laikā no pretenzijas saņemšanas brīža.
	9. Līgumsoda samaksa neatbrīvo Puses no saistību izpildes un zaudējumu atlīdzināšanas pienākuma.
	10. Pasūtītājam ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to Izpildītājam. Ja Pasūtītājs izbeidz Līgumu saskaņā ar šī punkta nosacījumiem, Izpildītājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu.
	11. Pasūtītājam ir tiesības izbeigt līgumu vienpusējā kārtībā pirms termiņa, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	12. Pasūtītājam ir tiesības izbeigt līgumu vienpusējā kārtībā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) Līguma kopējo darījuma summu, kas noteikta līguma 3.1.punktā, apmērā.
	13. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	14. Izpildītājam ir pienākums ievērot sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājs ir tiesīgs vienpusēji lauzt Līgumu.
	15. Pasūtītājam ir tiesības izbeigt līgumu vienpusējā kārtībā pirms termiņa, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
7. **APAKŠUZŅĒMĒJU NOMAIŅA**
	1. Izpildītājs nav tiesīgs bez saskaņošanas ar Pasūtītāju veikt atklāta konkursa piedāvājumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē.
	2. Pasūtītājs nepiekrīt apakšuzņēmēja nomaiņai, ja pastāv kāds no Sabiedrisko pakalpojumu sniedzēju iepirkumu likuma 67.pnta trešajā vai ceturtajā daļā noteiktajiem nosacījumiem.
	3. Pasūtītājs piekrīt piedāvājumā norādītā apakšuzņēmēja nomaiņai, ja uz jauno apakšuzņēmēju nav attiecināmi Sabiedrisko pakalpojumu sniedzēju iepirkuma likuma 67.panta trešās un ceturtās daļas nosacījumi, šādos gadījumos:
		1. piedāvājumā norādītais apakšuzņēmējs ir rakstveidā paziņojis par atteikšanos piedalīties Līguma izpildē;
		2. piedāvājumā norādītais apakšuzņēmējs atbilst Sabiedrisko pakalpojumu sniedzēju iepirkuma likuma 48. panta otrajā daļā minētajiem pretendentu izslēgšanas nosacījumiem.
	4. Pārbaudot jaunā apakšuzņēmēja atbilstību, sabiedrisko pakalpojumu sniedzējs piemēro šā likuma [48.](https://likumi.lv/ta/id/288730#p48) panta noteikumus un izslēgšanas iemeslu pārbaudi veic tajā datumā, kad sabiedrisko pakalpojumu sniedzējs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Šā likuma [48.](https://likumi.lv/ta/id/288730#p48) panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts sabiedrisko pakalpojumu sniedzējam.
	5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai
8. **NEPĀRVARAMA VARA**
	1. Ja Puse nevar pilnībā vai daļēji izpildīt savas Līgumā noteiktās saistības tādu nepārvaramas varas apstākļu iestāšanās rezultātā, kuru iestāšanos Puses nevarēja paredzēt un novērst, kā arī no kuru sekām Puses nevar izvairīties un kuri tieši ietekmējuši Puses saistību izpildes neiespējamību, proti: karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, dabas katastrofas, ugunsgrēks, plūdi, valsts pārvaldes institūciju lēmumi, Puses pagarina saistību izpildes termiņu uz nepārvaramas varas radīto apstākļu pastāvēšanas laiku.
	2. Pusei, kurai Līguma saistību izpilde kļuvusi par neiespējamu nepārvaramas varas apstākļu dēļ, jāpaziņo otrai Pusei rakstveidā par augstāk minēto apstākļu darbības sākumu un beigām ne vēlāk kā 10 (desmit) darba dienu laikā pēc to sākuma un darbības izbeigšanas, pievienojot dokumentālu pierādījumu (ja tas ir iespējams) par nepārvaramas varas apstākļu iestāšanos, raksturu un darbības ilgumu. Ja Puse nav iesniegusi rakstveida paziņojumu šajā punktā norādītajā kārtībā, tā zaudē savas tiesības atsaukties uz nepārvaramas varas apstākļiem kā apstākli, kas atbrīvo šo Pusi no atbildības par savu saistību neizpildi.
	3. Ja nepārvaramas varas radīto apstākļu dēļ kāda no Pusēm vairs nav ieinteresēts Līguma nosacījumu izpildē, Pusēm rakstveidā vienojoties, Līgums var tikt izbeigts, veicot savstarpējos norēķinus par atbilstoši Līgumam piegādātajām precēm uz Līguma izbeigšanas brīdi. Šajā gadījumā neviena Līguma Puse nevar prasīt otrai atlīdzināt zaudējumus, kas radušies Līguma izbeigšanas rezultātā.
9. **KONFIDENCIALITĀTES NOTEIKUMI**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (Preču pasūtījumiem, piegādi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības
10. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses --;
		2. no Piegādātāja puses -.
	2. Šīm personām ir tiesības attiecīgi pieteikt un pieņemt Pasūtījumus, parakstīt rēķinus un pavadzīmes/pieņemšanas – nodošanas aktus, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus vai papildinājumus Līgumā un tā pielikumos.
	3. Par Līguma 6.1.2. apakšpunkta izpildi Pasūtītājs nozīmē atbildīgo personu - Ināru Kačkāni, tālr: 265580528, e-pasts: inara.kackane@rigassatiksme.lv.
	4. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot e-pasta adreses.
	5. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	6. Kādam no šī Līguma noteikumiem zaudējot spēku ārējo normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Jebkuras izmaiņas vai papildinājumi šī Līguma noteikumos ir spēkā tikai tad, ja tie būs noformēti rakstiski kā papildu vienošanās pie Līguma, un tās parakstīs abas Puses. Papildus vienošanās pie Līguma pievienojama Līgumam un kļūst par tā neatņemamu sastāvdaļu.
	8. Līgums ir saistošs Pušu tiesību un saistību pārņēmējiem.
	9. Pēc līguma parakstīšanas visas iepriekšējās sarunas un sarakste, kas bija līdz līguma parakstīšanai, zaudē spēku.
	10. Puses apņemas risināt iespējamās domstarpības saistībā ar Līgumu sarunu ceļā, bet ja tās nav iespējams atrisināt 30 (trīsdesmit) dienu laikā no domstarpību rašanās brīža, tās izšķiramas Latvijas Republikas tiesā pēc piekritības Latvijas Republikas normatīvajos aktos noteiktajā kārtībā.
	11. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	12. Līguma nodaļu nosaukumi izmantoti teksta pārskatāmībai, tie nevar tikt izmantoti Līguma noteikumu interpretācijai un skaidrošanai.
	13. Puses apliecina, ka tās ir iepazinušies ar Līguma saturu, tiem ir saprotams Līguma saturs un nozīme, tie piekrīt Līguma noteikumiem un paziņo, ka Līgums noslēgts labprātīgi, bez viltus un spaidiem.
	14. Līguma noslēgšanas brīdī Līgumam ir \_\_ pielikums/i: \_\_\_\_\_.
	15. Līgums ar pielikumu/iem sagatavots latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā/ Līgums ar pielikumu sagatavots un parakstīts latviešu valodā uz \_\_ (\_\_) lapas pusēm \_\_ (\_\_\_) oriģinālos eksemplāros. Ar parakstu uz šī Līguma Puses apliecina, ka katra ir saņēmusi vienu Līguma eksemplāru (*izvēlas atbilstošo*).
11. **LĪDZĒJU REKVIZĪTI UN PARAKSTI**

|  |  |
| --- | --- |
| **Izpildītājs:** | **Pasūtītājs:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_ Tālr./fakss: \_\_\_\_\_\_\_\_\_\_\_\_\_\_\_\_\_\_\_\_Vien. reģ. Nr. \_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/ | **RP SIA „RĪGAS SATIKSME”**juridiskā adrese Kleistu iela 28, Rīga LV-1067biroja adrese Vestienas iela 35, Rīga LV-1035Vien. reģ. Nr. 40003619950AS „Citadele Banka”Kods PARXLV22Konts LV56PARX0006048641565/\_\_\_\_\_\_\_\_\_\_\_\_\_\_\_\_\_\_ Dž. Innusa/ |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)
2. Norāda, ja pretendents ir atkarīgā sabiedrība Koncernu likuma izpratnē [↑](#footnote-ref-2)
3. Liks: <https://data.stat.gov.lv/pxweb/lv/OSP_PUB/START__VEK__RC__RCE/?tablelist=true>; Atlases kritēriji: Statistikas datu bāze: 2. [RCE010c.](https://data.stat.gov.lv/pxweb/lv/OSP_PUB/START__VEK__RC__RCE/RCE010c/)Eksporta vienības vērtības un importa cenu indeksi sadalījumā pa CPA iedaļām un nodaļām 2011Q1 - 2021Q4; Rādītāju un laika periodu izvēlas atbilstoši līguma noteikumiem; Indekss: Importa cenu indekss; Tirgus Zona: Eirozona; CPA iedaļas un nodaļas (cenu statistika): “(22) Gumijas un plastmasas izstrādājumi” . [↑](#footnote-ref-3)